ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 259/29.09.2017
  privind aprobarea dării în folosinţă gratuită a Scenei în aer liber, situată în municipiul Miercurea-Ciuc, Jigodin-Băi, aflată în domeniul public al municipiului, în favoarea Bisericii Catolice din Jigodin
Consiliul Local Municipal Miercurea Ciuc, întrunit în şedinţa ordinară din data de 29 septembrie 2017;
Prin adresa nr.65/25.07.2017 Biserică Catolică din Jigodin solicită prelungirea duratei contractului aferent folosirii scenei de aer liber;
Analizând Expunerea de motive nr.16081/12.09.2017 și Raportul de specialitate întocmit de Biroul de evidenţă a patrimoniului, concesionări şi închirieri, înregistrate cu nr.16083 din data 12.09.2017, prin care s-a propus adoptarea unei hotărâri cu privire la darea în folosinţă gratuită a scenei în aer liber, situat în Jigodin-Băi, în favoarea Bisericii Catolice din Jigodin;
Pe baza rapoartelor comisiei:

- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- de studii, prognoze economico-sociale, buget, finanţe, agricultură, administrarea domeniului public şi privat;
Având în vedere Hotărârea Guvernului nr.1351/2004 privind atestarea domeniului public al judeţului Harghita, precum şi al municipiilor, oraşelor şi comunelor din judeţul Harghita, modificată şi completată la anexă de Hotărârea Guvernului nr.299/2010; 
Ţinând cont de Hotărârea nr.6/2008 a Consiliului Local Miercurea-Ciuc, privind însuşirea listei de inventar, reactualizată, cu bunurile care alcătuiesc domeniul public al municipiului Miercurea-Ciuc, cu modificările și completările ulterioare, poziţia nr.295; 
  Având în vedere Hotărârea nr.90/2009 privind aprobarea dării în folosinţă gratuită a Scenei în aer liber, situată în municipiul Miercurea-Ciuc, Jigodin-Băi, aflată în domeniul public al municipiului, în favoarea Bisericii Catolice din Jigodin, precum şi Contractul de comodat nr.334/2009;                                                          

Ţinând cont de prevederile art.8 din Legea nr.489/2006 privind libertatea religioasă şi regimul general al cultelor, cu modificările şi completările ulterioare;


În conformitate cu art.3 al Legii nr.213/1998 privind proprietatea publică şi regimul juridic al acesteia, cu modificările şi completările ulterioare;

Luând în considerare art.858-860 şi art.874 din Legea nr.287/2009 privind Codul civil;
În baza art.36 alin.(2) lit.c) alin.(5) lit.a), art.45 alin.(3) şi art.115 alin.(1) lit.b) precum şi art.124 din Legea nr. 215/2001 privind administraţia publică locală, republicată, cu modificările şi completările ulterioare;
H O T Ă R Ă Ş T E
Art.1 Se aprobă darea în folosinţă gratuită a Scenei în aer liber, situată în municipiul Miercurea-Ciuc, Jigodin-Băi, aflată în domeniul public al municipiului, în favoarea  Bisericii Catolice din Jigodin, pe o durată de 30 ani, începând cu data de 1 octombrie 2017.
Art.2.  Se revocă Hotărârea nr.90/2009 privind aprobarea dării în folosinţă gratuită a Scenei în aer liber, situată în municipiul Miercurea-Ciuc, Jigodin-Băi, aflată în domeniul public al municipiului, în favoarea Bisericii Catolice din Jigodin.
Art.3. Se reziliază Contractul de comodat nr.334/2009 cu data de 1 octombrie 2017. 
Art.4. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroul de evidenţă a patrimoniului, concesionări şi închirieri din cadrul aparatului de specialitate al primarului municipiului Miercurea-Ciuc.

Art.5. Prezenta hotărâre se comunică:
a) Instituţiei Prefectului Judeţului Harghita;
b) Primarului Municipiului Miercurea-Ciuc Ráduly Róbert Kálmán;
c) Biroului de evidenţă a patrimoniului, concesionări şi închirieri;
d) Compartimentului financiar contabil şi control financiar de gestiune;
e) Bisericii Catolice din Jigodin.

